hotchpotch/miracl-hf-unified huggingface dataset:
Tuonpuoleinen (sarjakuvahahmo)
Tuonpuoleinen () on kuvitteellinen hahmo Marvelin sarjakuvamaailmassa. Hänen ensiesiintymisensä oli "Secret Wars vol. 1 #1" -lehdessä ja hänet loivat Jim Shooter ja Mike Zech.
Tuonpuoleinen esiintyi Hämähäkkimiehen animaatiosarjassa 1990-luvulla.
Häntä ei nähdä ennen sarjan viimeisiä jaksoja, mutta hänen järjestämiin, (sarjakuvista tuttuihin) Salattuihin Sotiin viitataan jo suunnilleen sarjan puolessa välissä, kun hänen avustajansa, Madame Web, tapaa Hämähäkkimiehen ja auttaa tätä erilaisten arvoituspuheiden avulla ratkaisemaan kulloisenkin pulman joka on käsillä. Madame Web kertoo Hämähäkkimiehelle tekevänsä tämän siksi, että Hämähäkkimies olisi valmis "suureen taisteluun", joka on "ymmärryksen tuolla puolen" ("Beyond Believe").
Pian Hämähäkkimies saa kuitenkin tarpeekseen Madame Webistä (kiitos Vihreän Menninkäisen puuhien) ja käskee tämän painumaan tiehensä. Madame Web poistuu, mutta lupaa palata kun suuri taistelu on käsillä.
Kuluu jonkin aikaa ja Hämähäkkimiehen elämässä ehtii tapahtua paljon, mutta lopulta Madame Web palaa ja vie tämän outoon ja autioon paikkaan (hän muutti tämän eräänlaiseksi patsaaksi matkaa varten).
Autiossa paikassa (jossa Hämähäkkimies on edelleen patsaana) taivaalle (tai mikä ikinä onkaan) ilmestyy suuret silmät ja jylhä ääni kaikuu kysyen, onko tämä (Hämähäkkimies) oikea. Madame Web vakuuttaa niin ja vapauttaa Hämähäkkimiehen. 
Pian tämän jälkeen Tuonpuoleinen ottaa ihmismäisemmän muodon jutellakseen Hämähäkkimiehelle ja kertoakseen tämän syyn olla siellä. 
Hän haluaa selvittää, onko hyvä vahvempi kuin paha. Tuonpuoleinen on järjestänyt "aution" planeetan, jossa hyvän ja pahan joukot saisivat kohdata. Hämähäkkimies saa itse päättää ketkä ovat hyvien puolella (Tuonpuoleinen oli itse jo järjestänyt pahat) ja keksiä miten voittaa sota.
Tämän jälkeen Tuonpuoleinen ja Madame Web seuraavat sivusta Salattujen sotien tapahtumia, kunnes Tohtori Doom keksii keinon varastaa Tuonpuoleisen voimat saadakseen ne itselleen. Hämähäkkimies ja muut hyvät kuitenkin pysäyttävät Doomin ja Tuonpuoleinen on taas vapaa (hyvillä kuitenkin herää kysymys, tekikö Tuonpuoleinen koko vangitsemisensa tahallaan). Tuonpuoleinen päättää sodan hyvien voittoon ja pyyhkii kaikkien (paitsi Hämähäkkimiehen) muistin tapahtuneesta ja lähettää muut, paitsi Hämähäkkimiehen, kotiin.
Tuonpuoleinen lähettää Hämähäkkimiehen takaisin "kotiin", mutta hän huomaa kaupungin olevan melkein täysin tuhoutunut. Pian hänelle selviää sen olevan Spider-Carnagen tekosia. Tuonpuoleinen ja Madame Web selittävät rauhaisassa paikassa Hämähäkkimiehelle (sekä monen muun maailman Hämähäkkimiehille), että Spider-Carnage oli onnistunut tuhoamaan melkein kaikki eri ulottuvuuksien maailmat ja Tuonpuoleinen oli käyttänyt voimiaan mennen ajassa taaksepäin kaikissa eri ulottuvuuksissa ennen kuin mitään ehti tapahtua.
Nyt monien eri maailmojen Hämähäkkimiehien tehtävänä on pysäyttää Spider-Carnage ennen tämän onnistumista. Tuonpuoleinen itse ei voi auttaa, sillä hänen voimansa ovat edelleen vähissä ajassa taaksepäin menemisen takia.
Rauniopaasisammal
Rauniopaasisammal ("Schistidium apocarpum") on paasisammalten sukuun ja kivisammalten heimoon kuuluva elinvoimainen sammal.
Rauniopaasisammal on pienehkö (1-4 cm) sammal. Se kasvaa löyhinä tuppaina ja sen lehdet ovat teräväkärkiset ja pitkänomaiset. Sen itiöpesäkkeiden perä on lyhyt ja pesäkkeet jäävät versonkärkien tasalle. Pesäkkeiden suuvarushampaat ovat suuret ja punaiset.
Rauniopaasisammal esiintyy pohjoisen pallonpuoliskon laukealla ja viileällä vyöhykkeellä. Suomessa se kasvaa koko maassa yleisenä.
Rauniopaasisammal kasvaa karuilla ja rehevillä rantakallioilla, purokivillä ja varjoisten metsien kivillä.
Sulkaperhoset
Sulkaperhoset ("Pterophoridae") on aitoperhosiin kuuluva perhosheimo. Heimon edustajat ovat helposti tunnistettavia erikoisen ulkonäkönsä vuoksi.
Sulkaperhosia tunnetaan maapallolta yli 1000 lajia, jotka jakaantuvat noin 90 sukuun. Heimolle tunnusomaista on siipien voimakas surkastuminen kapeiksi kaistaleiksi. Vartalo on hokka ja raajat pitkät. Lisäksi raajoissa on yleensä pitkiä kannuksia. Etusiipi on yleensä kapea ja jakaantunut kahteen, suurin piiretin yhtäsuureen osaan, jotka erkanevat toisistaan siiven ulkoreunassa tuottaen tyypillisen kaksihaaraisen siivenkärjen. Takasiivet muodostuvat kapeista liuskoista, joiden reunoja kiertää rivi pitkiä ripsiä. Väritys on yleensä ruskean tai harmaankirjava. Kooltaan sulkaperhoset ovat melko pieniä ja suurimpienkin lajien siipiväli on vain muutamia senttimetrejä.
Levätessään kasvillisuuden joukossa sulkaperhosten etusiivet ojentuvat suoraan sivuille ja takasiivet painuvat kokonaan piiloon etusiipien alle, mikä antaa eläimelle tunnusomaisen, T-kirjainta muistuttavan muodon. Lepoasennossa perhonen muistuttaakin enemmän tikkua tai kuivunutta kasvinosaa kuin perhosta. Muutamassa suvussa perhosilla on kuitenkin lähes tavanomaiset siivet. Lentotavaltaan sulkaperhoset muistuttavat paljon koisia (heimot Pyralidae ja Crambidae). Useimmat lajit ovat aktiivisia yöllä.
Toukat elävät hyvin huomaamatonta elämää, usein kasvien varsien sisällä tai lehtien alapinnoilla.
Sulkaperhosten tarkka lajinmääritys on usein vaikeaa ja osa lajeista on määritettävissä vasta genitaalien perusteella.
Suomesta on tavattu vuoteen 2009 mennessä 42 eri sulkaperhoslajia ja sittemmin lajeja on tavattu muutama lisää.. Osa lajeista on uhanalaisia.
Dennis Christopher
Dennis Christopher (syntyjään Dennis Carrelli, s. 2. joulukuuta 1955 Philadelphia, Pennsylvania, Yhdysvallat) on yhdysvaltalainen näyttelijä.
Hänen tunnetuimpia roolejaan on ollut "Fillarijengi" ("Breaking Away", 1979). Lisäksi hän on näytellyt tieteiselokuvissa. Hän on esiintynyt 40 elokuvassa ja TV-elokuvassa vuodesta 1975. Hän on myös näytellyt Stephen Kingin teokseen perustuvassa minisarjassa "Se", jossa hän näytteli Eddie Kaspbrakia.
Christopher tunnetaan myös "Star Trek" -sarjoista.
Sinisiivet
Sinisiivet ("Polyommatinae") on sinisiipisten heimoon kuuluva alaheimo. Suurimmalla osalla alaheimon lajeista on siniset siivet. Kuitenkin alaheimoon kuuluu myös esimerkiksi ruskosinisiipi ("Plebeius eumedon"), jonka siivet ovat ruskeat. Alaheimon joukossa on pienin päiväperhonen, vähäsinisiipi ("Brephium exilis"), jota tavataan läntisellä pallonpuoliskolla.
Ruth Millar
Ruth Laura Millar (s. 1975 Irvine, Skotlanti) on brittiläinen näyttelijä. Hän on näytellyt Jackie Queeniä "Life on Mars" -televisiosarjassa ja sen spin-off-jatkosarjassa "Ashes to Ashes".
Ivar Andresen
Ivar Frithiof Andresen (27. heinäkuuta 1896 Kristiania – 6. marraskuuta 1940 Tukholma) oli norjalainen oopperalaulaja, joka loi menestyksekkään kansainvälisen uran Euroopassa ja Yhdysvalloissa.
Debytoituaan vuonna 1919 Tukholmassa Andresen työskenteli Ruotsin kuninkaallisessa teatterissa vuosina 1921–1926. Sen jälkeen hän esiintyi muun muassa Dresdenin Semperoperissa (vuosina 1926–1931), Berliinin Staatsoperissa (vuosina 1931–1935) ja vieraili vuotuisilla Bayreuthin musiikkijuhlilla vuosina 1927–1931.
Andresenin laulu sai huomattavaa suosiota Englannissa, Yhdysvalloissa ja Saksassa. Andresen oli ensimmäinen norjalainen, joka esiintyi New Yorkin Metropolitan-oopperassa.
Andresen kuoli 44-vuotiaana Ruotsissa, toisen maailmansodan alkuvaiheilla vuonna 1940.
The City (televisiosarja Music Television -kanavalla)
The City on yhdysvaltalaisen menestysreality "The Hillsin" jatkosarja. Cityn pääosassa on Hillsistäkin tuttu Whitney Port, joka lähtee töihin Diane von Fürstenbergin suureen muotitaloon New Yorkiin. Suomessa Sub esitti sarjan ensimmäisen tuotantokauden keväällä 2010. Yhdysvalloissa toinen tuotankokausi alkoi huhtikuussa 2010.
Anchee Min
Anchee Min (閔安琪; Mín Ānqí; s. 14. tammikuuta 1957 Shanghai) on kiinalais-yhdysvaltalainen kirjailija.
Anchee Min muutti Yhdysvaltoihin 1987. Vuonna 1997 hän julkaisi kansainväliseksi bestselleriksi nousseen muistelmaromaanin Punainen Atsalea. Kirjailija asuu Kaliforniassa miehensä ja tyttärensä kanssa.
Kivisammalet (heimo)
Kivisammalten heimo ("Grimmiaceae") kuuluu kivisammalten lahkoon. Siihen kuuluu monenkokoisia, yleensä tummanvihreitä sammalia. Kivenpintakasvi, litofyytti, on kasvilaji, jonka kasvualustana on kiinteä kivipinta. Suomessa kivenpintakasveja ovat mm. kivisammalet. Niiden lehdet ovat kuivana varrenmyötäisiä ja kosteina harittavia. Kivisammalten luokittelu on kiistanalaista, mutta siihen katsotaan kuuluvan noin 11 sukua ja noin 325 lajia. "Grimmioideae"-alaheimoon kuuluvat paasisammalet, kivisammalet ja kolusammal. "Racomitrioideae"-alaheimoon kuuluu tierasammalten suku.
Pelota olympialaisissa
Pelota on järjestetty olympialaisissa kerran virallisena lajina ja kolmesti näytöslajina. Pelota oli virallisena lajina mukana vuonna 1900 ja näytöslajina vuosina 1924, 1968 ja 1992. Pelota on järjestetty ainoastaan miehille. Olympiamitalin pelotasta ovat voittaneet ainoastaan neljä henkilöä, José de Amézola y Aspizúa ja Francisco Villota kultaa ja Maurice Durquetty ja Etchegaray hopeaa.
José de Amézola y Aspizúa
José de Amézola y Aspizúa (1874–1922) oli espanjalainen pelotari ja olympiavoittaja. Hän voitti kultaa Pariisin olympialaisissa 1900 yhdessä parinsa Francisco Villotan kanssa lyöden ranskalaisen joukkueen, Maurice Durquettyn ja Etchegarayn. Koska pelota on ollut virallisena lajina olympialaisissa vain vuonna 1900, Amézola ja Villota ovat ainoat lajin olympiakultamitalistit.
Riku Rikas
Riku Rikas on vuonna 1994 valmistunut yhdysvaltalainen komediaelokuva. Elokuvan pääosassa on Macaulay Culkin.
Elokuva kertoo pojasta nimeltä Riku, jonka vanhemmat ovat todella rikkaita. Rikulla on kaikkea, mistä muut lapset voivat vain uneksia, mutta hän kaipaa silti ystäviä elämäänsä. Riku on kiinnostunut baseballista ja yrittää tutustua muihin lapsiin, jotka pelaavat sitä. Rikulla on aluksi vaikeuksia, mutta myöhemmin välit alkavat lämmetä lasten välillä.
Rikun vanhemmat lähtevät matkalle, ja sillä välin hänen isänsä työntekijä Van Dough havittelee Rikkaitten perheen omaisuutta. Van Dough on järjestänyt heidän koneeseensa pommin ja kone räjähtää, mutta Rikkaat pelastuvat. He pelastavat lentokoneen ruhosta itselleen täytettävän pelastusveneen ja kelluvat sillä.
Kotona Riku suree vanhempiaan, mutta hänellä on silti tunne, että he ovat elossa. Hänen hovimestarinsa Cadbury hoitaa häntä ja yhdessä hänen kanssaan he huolehtivat isänsä firmasta. Cadbury juonitaan putkaan, mutta pääsee pakenemaan Rikun ja tohtori Älypään avulla.
Van Dough on asentanut Rikun kotiin turvakamerat ja erottanut kaikki työntekijät, korvaten heidät omilla alaisillaan. Riku yrittää saada hänen ja isänsä yhteydenpitovälineen, "isilinjan", kuntoon, mutta Van Dough onnistuu estämään sen. Riku ja hänen ystävänsä yrittävät saada isilinjan kuntoon, jotta hän löytäisi vanhempansa. Hän löytää heidät, koska he sattuvat olemaan samalla hetkellä Rikun sängyssä heidät vanginneen Van Doughin kanssa. Van Dough lähtee Rikun vanhempien kanssa heidän holviinsa, koska luulee heidän omaisuutensa olevan siellä. Samalla hän järjestää Rikun ja tämän ystävät Älypään keksimään laitteeseen joka muuttaa kaikki siihen syötetyt esineet keilapalloiksi. Älypää ehtii juuri ja juuri pelastamaan heidät ja Riku lähtee pelastamaan vanhempiansa. Hän saa heidät pelastettua ja Van Dough pidätetään. Riku sai vanhempansa takaisin sekä haluamiaan ystäviä, joiden kanssa voi pelata baseballia.
12 Victoria
12 Victoria (symboli: ) on päävyöhykkeen asteroidi eli pikkuplaneetta, joka kiertää Aurinkoa asteroidivyöhykkeellä Marsin ja Jupiterin välissä. Sen löysi J. R. Hind vuonna 1850. Nimensä asteroidi sai roomalaisen mytologian Victorian mukaan, mutta nimi viittaa myös Britannian kuningatar Viktoriaan. Asteroideja oli pidetty planeettoina 1800-luvun alussa, mutta kun yhä uusia (joihin Victoriakin kuuluu) löytyi nopeasti lisää, niin ne menettivät vähitellen asemansa.
New York International Fringe Festival
The New York International Fringe Festival, tai FringeNYC, on vapaiden ja sitoutumattomien ryhmittymien kansainvälinen teatterifestivaali ja samalla nykyisin myös Pohjois-Amerikan suurin monitaidetapahtuma. Vuonna 2010 se järjestettiin ajalla 13.8 - 29.8.
Kaksiviikkoinen festivaali järjestetään vuosittain New Yorkin keskustassa Manhattanilla yli 20 näyttämöllä. Esityksiä kahteen viikkoon mahtuu n.1200, esiintyviä taiteilijoita on n. 5000 ja lippuja myydään jopa yli 75 000 kappaletta. Festivaali työllistää yli 1100 henkilöä, joista suurin osa on osa-aikaisia tai talkootyöläisiä.
Festivaalin perusti vuonna 1996 Off-Broadway teatteriryhmä The Present Company , josta myöhemmin tuli myös festivaalin tuotantoyhtiö. Perustajajäseninä olivat Aaron Beall, John Clancy, Jonathan Harris, ja nykyinen taiteellinen johtaja Elena K. Holy.
Erotukseksi monista muista festivaaleista FringeNYC valitsee esiintyjänsä juryn avulla. Vuonna 2010 festivaaleille pyrki yli 800 teatteriryhää, joista jury kelpuutti n. 200 esiintymään New Yorkissa. Esitykset edustavat hyvin monenlaisia teatterin eri tyylilajeja. Yhteistä esityksille on vain se, että ne edustavat ns. valtavirran ulkopuolella toimivia teattereita ja ryhmiä. Mm. festivaalin ja New Yorkin suuresta kultturitarjonnasta johtuen vain osa näytelmistä saa lehdistöarviointeja New Yorkin lehdistössä.
FringeNYC festivaaleilla on saanut ensi-iltansa myös moni suosikkinäytelmä esim. Urinetown , Dog Sees God , The Black Rider ja Charlie Victor Romeo .. Osittain suomalaisin näyttelijävoimin osallistui FringeNYC festivaaleille vuonna 2010 kansainvälinen Theatre of Eternal Values näytelmällään "Eternity in an Hour".
FringeNYC sisältää myös monia samanaikaisia muita tapahtumia, kuten esim. FringeU (kasvatukselliset tapahtumat), FringeART (taidetapahtumat), FringeJR (lastentapahtumat) ja FringeHigh (perhe- ja nuorisotapahtumat).
Festivaaleilla myydään edullisten peruslippujen lisäksi myös kaikkiin esityksiin oikeuttavaa 500 dollarin arvoista pääsylippua.
Fortuna (täsmennyssivu)
Fortuna tarkoittaa seuraavia:
19 Fortuna
19 Fortuna (symboli: ) on Marsin ja Jupiterin välisellä asteroidivyöhykkeellä Aurinkoa kiertävä pikkuplaneetta eli päävyöhykkeen asteroidi. Sen löysi J. R. Hind vuonna 1852. Nimensä pikkuplaneetta sai Fortuna-jumalattaren mukaan. Fortuna on melko kookas asteroidivyöhykkeen kohteeksi, sillä sen läpimitta on noin 200 km. Asteroidin pyörähdysaika eli sen vuorokauden pituus on noin 7,44 tuntia.
Žytkavitšy
Žytkavitšy () eli Žitkovitši ) on pieni noin 15 893 asukkaan kaupunki Homelin alueella Valko-Venäjän eteläosissa. Žytkavitšyn kaupunki, joka on samannimisen 40 838 asukkaan maaseutuvaltaisen hallintopiirin keskus, sijaitsee maanteitse 123 kilometriä Mozyrin ja 232 kilometriä Homelin (Gomel) länsipuolella. Pääkaupunki Minskiin pohjoisessa on 230 kilometriä. 
Ensimmäinen maininta Žytkavitšyn kylästä löytyy vuoden 1500 Liettuan suuriruhtinaskunnan asiakirjoista. Myöhemmin alueesta tuli osa Puola-Liettuaa. Sittemmin tämä maatalousvaltainen alue liitettiin Venäjän keisarikuntaan (Žitkovitšin volost). Polesian rautatien rakentaminen toi junanradan Žytkavitšyyn 1886 ja loi pohjaa puunjalostusteollisuuden samoin kuin maataloustuotteiden jatkojalostukselle. Kylä ja ympäröivä maaseutualue kasvoi vähitellen. Nimitys kaupungiksi tuli vuonna 1971 eli Valko-Venäjän sosialistisen neuvostotasavallan vuosina.
Žytkavitšyn rautatieasema sijaitsee eteläisen poikittaisrautatien eli länsi-itä-suuntaisen Brest- Kobryn- Pinsk- Luninets- Žytkavitšy- Kalinkavitšy- Retšytsa- Homel -radan varrella. Valtatieyhteyksistä tärkein on samansuuntainen M10-valtatie (Brest- Kobryn -Kalinkavitšy- Homel), joka kulkee 5 kilometriä Žytkavitšyn keskustasta pohjoiseen. Valtatieltä etelään erkaneva P88 kantatie kulkee kaupungin keskustan läpi ja jatkaa etelään Pripet-joen yli, ja kääntyy joen eteläpuolella länteen historialliseen Turaun kaupunkiin (Žytkavitšyn keskustasta 26 km), joka kuuluu saman Žytkavitšyn piiriin. . Dneprin navigoitava sivujoki Pripet on myös kaupallisen proomuliikenteen käytössä.
Muun muassa linnustonsa puolesta merkittävä, 1996 perustettu Pripetin kansallispuisto sijaitsee suurelta osin Žytkavitšyn alueella. Kansallispuistoa taustoittava luontomuseo löytyy samaan hallintopiiriin kuuluvasta Turaun pikkukaupungista (2  967 as., väestönlaskenta 10/2009). Myös Keski-Pripetin kansallinen maisemansuojelualue, joka on Valko-Venäjän tunnetuimpia Ramsarin sopimuksen mukaisia vesiperäisiä suojelualueita, sijaitsee osaksi Žytkavitšyn piirin alueella.
Logman
Logman Oy on kurikkalainen metsäharvestereita, kuormatraktoreita ja kombiharvestereita valmistava yritys. Yritys on perustettu vuonna 1992. Yritys työllistää noin 15 henkilöä. Valmistettavien koneiden kotimaisuus aste on noin 75%.
Yhtiön tuotannosta kolmannes menee ulkomaille ja vientimaita ovat mm. Viro, Latvia, Venäjä ja USA. 
Logman OY:n valmistamia metsäkone malleja ovat Logman 801H,811H,821H,811F ja 811c
Radosav Petrović
Radosav ”Raća” Petrović (; s. 8. maaliskuuta 1989 Ub, Jugoslavia) on serbialainen jalkapalloilija. Hän edustaa englantilaista Blackburnia ja on pelipaikaltaan keskikenttäpelaaja.
20. kesäkuuta 2008 Petrović siirtyi Radnički Obrenovacista Partizaniin ja teki joukkueen kanssa viisivuotisen sopimuksen. Hän pelasi 6. elokuuta 2008 ensimmäisen Mestarien liigan ottelunsa Inter Bakua vastaan. Ensimmäisen maalinsa joukkueessa hän teki 21. toukokuuta 2009 Serbian cupin loppuottelussa Sevojnoa vastaan.
Petrović teki ensiesiintymisensä Serbian maajoukkueessa 12. elokuuta 2009 pelatussa ystävyysottelussa Etelä-Afrikkaa vastaan.
20 Massalia
20 Massalia on päävyöhykkeen asteroidi, eli pikkuplaneetta joka kiertää Aurinkoa Marsin ja Jupiterin välisellä asteroidivyöhykkeellä. Massalian löysi A. de Gasparis vuonna 1852. Nimensä pikkuplaneetta sai Marseillen kaupungin (kreikaksi "Massalia") mukaan. Massalia oli ensimmäinen pikkuplaneetta, joka sai ei-mytologisen nimen. Ensimmäisinä löydetyt asteroidit oli nimetty kreikkalaisen ja roomalaisen mytologian jumalattarien mukaan, sillä niitä oli pidetty planeettoina. Yhä uusien asteroidien löytyminen kiihtyvällä tahdilla vuodesta 1845 (Astraea löytyi kyseisenä vuonna) lähtien oli kuitenkin johtanut niiden aseman menetykseen. Massalia ei ollut de Gasparisin ensimmäinen löytö, sillä hän oli jo löytänyt monia asteroideja, esim. Hygiean vuonna 1849.
Luettelo Suomen mittareista
Tämä on Luettelo Suomen mittariperhosista (heimo Geometridae). Luettelo on aakkostettu alaheimoittain suomenkielisen lajinimen mukaan.
Harhailijoiksi merkityillä lajeilla ei ole Suomessa vakiintunutta populaatiota. Mahdollinen lajin uhanalaisuutta Suomessa koskeva merkintä (RE, CR, EN, VU, NT tai DD) noudattaa Suomen kansallista uhanalaisarviointia 2010.
Nousunopeus
Lentomekaniikassa nousunopeus (RoC, rate of climb) on pystynopeus, jolla lentokoneen lentokorkeus kasvaa. Monissa maissa se ilmaistaan lentämisessa yksiköissä jalkaa minuutissa (ft/min), lentokoneen suunnitellussa käytetään nykyään yleensä SI-yksiköitä. Lentokoneessa tätä mittaa variometri (VSI, vertical speed indicator).
Vastaava mutta vähemmän käytetty termi on olemassa myös lentokorkeuden vähemiselle, mutta se ei ole yhtälailla kriittinen lentokoneen suorituskyvyn mittari kuin nousunopeus.
Lentokoneella on kaksi lentonopeutta, jolla saavutetaan optimaalinen nousu. Niistä käytetään termejä Vx ja Vy. Nopeudella Vx saavutetaan suurin nousukulma. Sitä käytetään lentoonnousussa lyhyiltä kentiltä, joiden nousulinjalla on esteitä, jotka pitää ylittää. Suihkumoottorilla varustetulle lentokoneelle tämä on miminivastusta vastaava lentonopeus. Nopeudella Vy saatutetaan suurin nousunopeus Nopeus Vx on aina pienempi kuin Vy. Vx kasvaa lentokorkeuden mukana, Vy pienenee lentokorkeuden kasvaessa. Lakikorkeudessa nämä ovat yhtä suuria.
Nousunopeuden vallitseva maailmanennätys kuuluu venäläiselle MiG-29-hävittäjälentokoneelle, jolle se on suurimmillaan merenpinnan tasolla 330 m/s (65,000 ft/min) (1188 km/h). Koneen keskimääräinen nousunopeus merenpinnalta 6 km korkeuteen on 109 m/s (392 km/h)
Manitou (henkiolento)
Manitou on termi, jota käytetään monissa Algonkin-yhteisöissä kuvaamaan jonkin fyysisen henkeä/sielua. 
"Manitou" on kaikissa ja kaikessa. "Manitou" kuvaa myös luonnon harmonista tasapainoa, joka on hyvin verrattavissa aasialaiseen elämänvoima eli "qi"-käsitteeseen. 
Yksinkertaisemmassa asianyhteydessä manitou voi viitata myös "henkiolentoon" eli yliluonnolliseen voimaan. Tämä henki ("Manitou") on fyysisesti läsnä ja kosketeltava henkilö sekä käsite. Jokaisella asialla (ihmisellä, eläimellä, kasvilla, hyönteisellä, pikkukivellä, hiekanjyvällä ja jopa koneilla) on oma manitounsa. Myös cree ja Ojibwe -kielet käyttävät termiä henkien yleisnimityksenä. Samaa esiintyy myös Kanadan aboriginaalien kulttuurissa
Termi oli jo laajalti levinnyt käsite ennen kuin eurooppalaiset saapuivat nykyiseen Pohjois-Amerikkaan. Vuonna 1585, kun Thomas Harriot dokumentoi ensimmäisenä Algonkin kielen Roanoke (Pamlico) -sanastoa, hän tulkitsi sanan "mantóac" merkityksen "Jumaliksi" (sana monikossa). Samankaltaisia termejä havaittiin lähes kaikilla Algonkin-kielillä. 
Shamanistisissä perinteissä sana " manitous" (tai "manidoog" tai "manidoowag") on liitetty ihmisen toimiin saada jollekin haluttu vaikutus, kuten kasvi-manitous edesauttamaan paranemista tai puhveli-manitou paremman metsästysonnen saamiseksi. Anishinaabegien perinteessä "manidoowag" on yksi tapa päästä Suureen Yhteyteen. Manitou kytkeytyi paljolti erilaisiin asioihin joista alettiin vähitellen käyttää pelkistetympiä termejä. Vastaavanlaisia termejä käyttävät Anishinaabegit, joilla on oma "manidoowish" pienille eläimille, sekä "manidoowag" ja "manidoons" on hyönteisille; kaikkien näiden termien yhteinen merkitys on "pikku henki". Joissakin Algonkin-kielissä, kuten Iynu (Montagnais) sanalla "manituw" on alun perin tarkoitettu "vedenalaisia olentoja, joille metsästäjät tarjoavat tupakkaa rauhoittaakseen niitä matkatessaan näiden olentojen alueen läpi".
Manitou liittyy myös Pohjois-Amerikan alkuperäisasukkaiden tapaan käyttää hikimajaa. Uskomuksen mukaan hikimajan manitou asui kiukaan kivissä ja tuli kivistä ulos löylyä heitettäessä. Manitou tulee asumuksestaan höyryn mukana ja asettuu kylpijän sisään. Se liikkuu kylpijän kehossa ja ajaa ulos kaiken, mikä aiheuttaa kipua. Ennen kuin manitou palaa kiukaaseen, se jättää jotain omasta luonnostaan kylpijään. Tämän takia uskomuksen mukaan olo tuntuu paremmalta hikimajassa olon jälkeen.
Gadmental
Gadmental (eli Gadmertal) on Sveitsissä, itäisessä Bernin kantonissa, Innertkirchenin kunnassa ja Urin Alpeilla sijaitseva laakso. Laakson pohjalla virtaa Gadmerwasserjoki, joka saa alkunsa Giglivuoren eteläpuolelta noin 2 200 metrin korkeudesta.
Idässä laakso päättyy 2 224 metriä korkeaan Susteninsolaan, jonka toisella puolella on Meientalin laakso, Urin kantonissa. Lännessä laakso yhdistyy Innertkirchenin kylässä Haslitalin laaksoon.
Laaksoa pitkin kulkee päätie 6 () Innertkirchenistä Wasseniin.
Euroliiga-kausi 2010–2011
Kausi 2010-2011 oli yhdestoista kausi, jolloin pelattiin ULEB-liiton järjestämä kansainvälinen koripalloturnaus. Edellisvuoden mestarina kauteen lähti Regal FC Barcelona. Kauden Final Four oli alun perin tarkoitus järjestää Torinossa, mutta se siirrettiin Barcelonaan. Kauden päätteeksi Panathinaikos voitti seurahistoriansa kuudennen Euroliiga-mestaruuden, kun se voitti loppuottelussa Maccabi Tel Avivin.
"* Saivat villin kortin.
Karsintavaihe aloitettiin 21. syyskuuta 2010.
Tiheyskorkeus
Tiheyskorkeus on ilmailussa käytetty lentokoneen lentokorkeus, joka vastaa kansainvälisen standardi-ilmakehän (ISA, International Standard Atmosphere) korkeutta, jolla on tietty ilman tiheys. Kyseessä on korjattu painekorkeus, jossa otetaan huomioon standardi-ilmakehästä poikkeava ilman lämpötila.
Sekä ilman lämpötilan kasvu että pienemmässä määrin ilmankosteuden kasvu pienentävät ilman tiheyttä.
Ilman tiheys vaikuttaa sekä lentokoneen aerodynaamiseen että sen voimalaitteen suorituskykyyn.
Kuivalle ilmalle tiheyskorkeus lasketaan:
missä
Vincent Enyeama
Vincent Enyeama (s. 29. elokuuta 1982 Kaduna) on nigerialainen jalkapallomaalivahti, joka edustaa Ranskan liigassa pelaavaa Lille OSC:tä. Enyeama on pelannut Nigerian maajoukkueessa MM-kisoissa 2002 19-vuotiaana ja MM-kisoissa 2010 kaikki Nigerian kolme ottelua.
Enyeama teki ensimmäisen maalinsa maajoukkueessa 5. syyskuuta 2010 pelatussa Afrikan kisojen karsintaottelussa Madagaskaria vastaan.
Pelota kesäolympialaisissa 1900
Vuoden 1900 kesäolympialaisten pelota järjestettiin 14. kesäkuuta 1900 Pariisissa. Tämä oli ensimmäinen ja samalla viimeinen kerta kun pelota oli mukana olympialaisten ohjelmassa virallisena lajina. Ainoastaan kaksi joukkuetta osallistui lajiin, jolloin pelattiin vain yksi ottelu. Pisteet ovat tuntemattomat.
Pelota kesäolympialaisissa 1924
Vuonna 1924 kesäolympialaisissa pelota järjestettiin näytöslajina Boulogne-Billancourtssa. Tämä oli ensimmäinen kerta kun pelota oli mukana olympialaisten ohjelmassa näytöslajina. Ainoastaan espanjalaisia ja ranskalaisia osallistui pelotaan. Laji oli ainoastaan miehille.
EskupilotaPaletaZesta punta
William Kvist
William Kvist Jørgensen (s. 24. helmikuuta 1985) on tanskalainen jalkapalloilija, joka on seuratasolla pelannut kotimaansa lisäksi Saksassa ja Englannissa. Kvist on monipuolinen puolustaja, joka viihtyy myös keskikentällä.
Rønden kunnassa Jyllannissa syntynyt Kvist aloitti uransa paikallisessa Thorsager Rønde IF:ssä viisivuotiaana. Kahden vuoden päästä hän siirtyi Kööpenhaminaan. Marraskuussa 2000 Kvist debytoi Tanskan nuorisomaajoukkueessa ja kahta vuotta myöhemmin hän edusti maataan alle 17-vuotiaiden EM-kisoissa. Nuorena käsipalloakin harrastanut Kvist murtautui FC Kööpenhaminan edustusjoukkueeseen vuonna 2004 ja teki debyyttinsä 23. huhtikuuta 2004 ottelussa FC Nordsjællandia vastaan.
Kvist on pelannut Tanskan maajoukkueessa yli 80 ottelua. Hänet valittiin Tanskan vuoden jalkapalloilijaksi 2010.
Ilpo Saunio
Ilpo Juhani Saunio (1. huhtikuuta 1939 Tyrväntö – 30. joulukuuta 1999 Helsinki) oli suomalainen pianisti, musiikkitoimittaja ja musiikintutkija, koulutukseltaan humanististen tieteiden kandidaatti. Hän oli merkittävä suomalaisen työväenmusiikin tutkija.
Ilpo Saunio opiskeli pianonsoittoa Sibelius-Akatemiassa vuosina 1959–1965 sekä musiikkitiedettä Helsingin yliopistossa vuosina 1959–1960 ja Kölnin yliopistossa 1960–1961. Hän toimi Kansan Uutisten musiikkikriitikkona vuosina 1965−1982.
Saunio osallistui keväällä 1967 yhdessä Markku Lahtelan, Kalevi Seilosen ja Tauno Tuomivaaran kanssa rauhanjärjestö Sadankomitean Helsingissä järjestämään, varusmiespalveluksesta kieltäytyneitä tukeneeseen mielenosoitukseen, jonka päätteeksi nelikko poltti julkisesti sotilaspassinsa. Teko herätti laajaa paheksuntaa ja miehet tuomittiin sakkoihin.
Saunio teki Yleisradioon 1970-luvulla laajoja etnomusikologisia ohjelmasarjoja mm. jazzin ja Latinalaisen Amerikan musiikin historiasta. Hänen aloitteestaan perustettiin vuonna 1979 Työväenmusiikki-instituutti (vuodesta 1991 Maailman musiikin keskus, ), jonka johtajana hän toimi vuoteen 1989. Laitoksen toiminta on 1980-luvun lopulta lähtien painottunut maailmanmusiikin tutkimukseen, ja Saunio teki kenttätöitä Saksassa ja Kuubassa sekä Aasian ja Afrikan maissa.
Sauniolle myönnettiin valtion tiedonjulkistamispalkinto vuonna 1971.
Handelsblatt
Handelsblatt on saksalainen sanomalehti. Se on suurin saksan kielellä ilmestyvä talous- ja finanssilehti ja sitä julkaisee düsseldorfilainen Verlagsgruppe Handelsblatt, Verlagsgruppe Georg von Holtzbrinckin tytäryhtiö. Lehden päätoimittajia ovat Gabor Steingart ja Bernd Ziesemer. Handelsblattin ensimmäinen numero ilmestyi 16. toukokuuta vuonna 1946.
Vuonna 1970 Handelsblattiin liitettiin kilpaileva talouslehti "Industriekurier". Vuodesta 1999 lehti on ollut yhteistyössä yhdysvaltalaisen kustantajan Dow Jones & Companyn kanssa. Handelsblattilla on maailmanlaajuisesti noin 200 toimittajaa ja kirjeenvaihtajaa. Se on Saksan siteeratuin talousmedia ja ilmestyy maanantaista perjantaihin. Lehti siirtyi marraskuussa 2009 tabloid-formaattiin.
Darcy Werenka
Darcy Werenka (s. 13. toukokuuta 1973 Edmonton, Alberta, Kanada) kanadalais-itävaltalainen jääkiekkopuolustaja, joka siirtyi tammikuussa 2013 Itävallan kolmostasolla pelaavaan Kapfenbergiin. Hän laukoo rightin puolelta.
Werenka pelasi vuodet 1989–1993 WHL-joukkue Lethbridge Hurricanesissa ja Brandon Wheat Kingsissä. Kesällä New York Rangers varasi hänet toisella kierroksella numerolla 37, mutta Werenka ei pelannut NHL:ssä. Hän oli kaudella 1991–1992 WHL-puolustajien pistepörssin kolmas. Werenka siirtyi Rangersin organisaatioon keväällä 1993, kun hän pelasi AHL-joukkue Binghamton Rangersissa. Werenka pelasi siellä myös kaksi seuraavaa kautta. Kaudella 1994–1995 hän oli puolustajien pistepörssin seitsemäs. Vuodet 1995–1997 Werenka pelasi neljässä eri IHL-seurassa.
Vuodet 1997–1999 Werenka pelasi Itävallassa Wiener EV:n riveissä. Kaudella 1998–1999 hän oli joukkueensa tehokkain puolustaja ja kolmanneksi paras pistemies tehoilla 11+22=33. Werenka pelasi kauden 1999–2000 IHL-joukkue Utah Grizzliesissä, ja hän oli joukkueensa tehokkain puolustaja tehoin 15+24=39.
Werenka siirtyi kaudeksi 2000–2001 SM-liigajoukkue Jokereihin, mutta hän ei vastannut häneen kohdistuneita odotuksia ja siirtyi kymmenen pelaamansa ottelun jälkeen loppukaudeksi HPK:on. Jokereissa flopiksi osoittautunut Werenka ei aluksi häikäissyt HPK:ssakaan, mutta pelasi siellä kauden edetessä kohtalaisen hyvin. Hän teki SM-liigakauden aikana yhteensä tehot 7+11=18 55 ottelussa. Kaudeksi 2001–2002 Werenka siirtyi Saksan DEL-liigan Schwenninger Wild Wingsin riveihin. Hän oli joukkueen tehokkain puolustaja tehoin 6+23=29. Kauden 2002–2003 Werenka pelasi samaa liigaa Kölner Haiessa.
Kaudeksi 2003–04 Werenka siirtyi Itävaltaan ja Vienna Capitalsin riveihin ja on siitä asti pelannut vain Itävallassa. Hän edusti Vienna Capitalsia kevääseen 2010 asti. Siihen mennessä Werenka voitti Itävallan mestaruuden 2005. Kausina 2004–2005 (23+27=50) ja 2006–2007 (19+42=61) hän voitti liigan puolustajien pistepörssin. Werenka siirtyi kaudeksi 2010–2011 Graz 99ersiin. Werenka pelasi kauden Grazissa ja siirtyi sen jälkeen Ranskan pääsarjan Roueniin. Hän oli voittamassa Rouenissa sekä Continental Cupia että Ranskan liigan mestaruutta.
Werenka oli pelaamatta alkukauden 2012–2013 mutta päätti vielä palata. Hän teki tammikuussa 2013 sopimuksen Itävallan kolmostasolla pelaavan Kapfenbergin kanssa.
Werenka hankki Itävallan kansalaisuuden huhtikuussa 2008 ja on edustanut Itävaltaa MM-kilpailuissa vuosina 2008, 2009 ja 2010. Hän oli nostamassa Itävaltaa A-sarjaan keväällä 2008, mutta joukkue putosi taas vuonna 2009 takaisin B-sarjaan. Vuonna 2010 Itävalta nousi jälleen takaisin A-sarjaan.
Pelota kesäolympialaisissa 1968
Vuonna 1968 kesäolympialaisissa pelota järjestettiin näytöslajina Méxicossa. Tämä oli toinen kerta kun pelota oli mukana olympialaisten ohjelmassa näytöslajina. Laji järjestettiin ainoastaan miehille. Tapahtumia oli viisi. Vaikka pelotasta jaettiin mitalit, ne eivät olleet virallisia olympiamitaleja.
Gabe Newell
Gabe Logan Newell (s. 3. marraskuuta 1962) on tietokonepelien kehittämiseen erikoistuneen Valve Corporationin perustajajäsen ja toimitusjohtaja. Hänet tunnetaan lempinimellä Gaben.
Vuonna 2011 Newell luotti niin paljon Valven kehittämään ”Steam Guardiin”, että kertoi julkisesti Steam-tunnuksensa ja salasanansa ja kehotti ihmisiä yrittämään kirjautua tunnukselleen; kenenkään ei tiedetä vielä päässeen sisälle.
Newell opiskeli Harvardin yliopistossa, mutta jätti sen kesken, ja siirtyi Microsoftille, jossa työskenteli kolmetoista vuotta. Microsoftin entisen työntekijän Michael Abrashin innoittamana Newell lähti Microsoftilta ja perusti Valve Softwaren yhdessä entisen työkaverinsa Mike Harringtonin kanssa vuonna 1996.
Maaliskuussa 2012 Forbes arvioi Newellin netto-omaisuudeksi 1,5 miljardia dollaria ja syyskuussa 2017 jo 5,5 miljardia dollaria.
Newell on naimisissa Lisa Newellin kanssa. Heillä on kaksi poikaa.
P. J. Soles
Pamela Jayne ”P. J.” Soles (s. 17. heinäkuuta 1950) on yhdysvaltalainen elokuva- ja televisionäyttelijä. Parhaiten hänet tunnetaan rooleistaan elokuvissa "Halloween – naamioiden yö" (1978) ja "Carrie" (1976).
Pamela Jayne Hardon syntyi Frankfurtissa, Saksassa. yhdysvaltalainen äitinsä New Jerseystä ja hänen hollantilainen isänsä myös. Kaiken aikaa, hänen isänsä työskenteli kansainvälisesti vakuutusyhtiössä ja perhe muutti kaiken aikaa maailmalle. Soles asui Casablancassa, Marokossa, ja Maracaibossa, Venezuelassa, missä hän opiskeli puhumaan sujuvasti espanjaa, ja sitten Brysselissä, Belgiassa, jossa hän meni lukioon kansainväliseen kouluun. Kun hän oli orja kalliojyrkänteellä lukiossa, hän halusi tulla ensiksi naislähettiläiseksi Neuvostoliiton unioniksi. Tämän uran päämäärä muuttui, kun hän vieraili näyttelijä studiolla New Yorkissa.
Hän oli naimisissa J. Steven Solesin kanssa hänen asuttuaan vuoden New Yorkissa. Mutta sitten he muuttivat Los Angelesiin työskentelemään TV:ssä ja elokuvissa. Hän ja Soles erosivat, mutta hän päätti säilyttää miehensä nimen, eli P.J. Soles. Hän oli myöhemmin naimisissa näyttelijä Dennis Quaidin kanssa vuodesta 1978 vuoteen 1983. Hänen kolmas avioliittonsa oli Skip Holmin kanssa, joka oli stuntti ohjaaja elokuvassa "The Right Stuff" (1983). Heillä on poika nimeltä Skye (s. 1983) ja tytär nimeltä Ashley (s. 1988). Hän ja Holm erosivat vuonna 1998.
Taye Taiwo
Taye Ismaila Taiwo (s. 16. huhtikuuta 1985 Lagos, Nigeria) on nigerialainen jalkapalloilija. Pelipaikaltaan hän on vasen laitapuolustaja. Taiwo edustaa Veikkausliigassa pelaavaa Rovaniemen Palloseuraa.
Taiwo siirtyi vuonna 2005 nigerialaisesta Lobi Starsista Ranskan pääsarjassa Ligue 1:ssä pelaavaan Marseilleen. Kauden 2004–2005 aikana hän ehti pelata seurassa vain neljä sarjaottelua, mutta seuraavien kuuden kauden ajan kuului joukkueen runkopelaajiin niiden aikana yhteensä 187 sarjaottelua. Maalinteossa Taiwo onnistui Ranskan pääsarjassa 17 kertaa. Kaudella 2009–2010 Marseille voitti sarjan mestaruuden.
Kaudeksi 2011–2012 Taiwo siirtyi Italian pääsarjassa Serie A:ssa pelaavaan Milaniin, jossa hän kuitenkin pelasi vain neljä sarjaottelua. Suurimman osan Milan-ajastaan Taiwo oli lainattuna muualle – hän pelasi kevätkaudella 2012 Englannin Valioliigassa 15 ottelua Queens Park Rangersissa ja kaudella 2012–2013 Ukrainan valioliigassa 20 ottelua edustaen Dynamo Kiovaa. Kaudeksi 2013–2014 Taiwo siirtyi Turkin Superliigassa pelaavaan Bursasporiin, jossa pelasi kauden aikana 27 sarjaottelua. Kauden 2014–2015 Taiwo oli pelaamatta.
Elokuussa 2015 Taiwo siirtyi Suomen pääsarjassa Veikkausliigassa pelaavaan HJK:hon loppukauden kattavalla sopimuksella, jossa on optio myös kaudesta 2016. Taiwo pelasi myös optiokauden HJK:ssa. Kahden kauden aikaan HJK:ssa pelatessaan Taiwo voitti Veikkausliigan pronssia (2015) ja hopeaa (2016).
30. tammikuuta 2017 Taiwo siirtyi Sveitsin Superliigassa pelanneeseen Lausanneen loppukauden kestävällä sopimuksella. Taiwo pelasi Sveitsin liigassa 13 ottelua ja Lausanne sijoittui kymmenen joukkueen sarjassa yhdeksänneksi.
9. elokuuta 2017 Taiwo siirtyi Ruotsin pääsarjassa, Allsvenskanissa, pelanneeseen AFC Eskilstunaan loppukauden ajaksi. Taiwo pelasi Askilstunassa lopulta yhdeksän ottelua.
7. maaliskuuta 2018 Rovaniemen Palloseura uutisoi seuran tehneen yksivuotisen sopimuksen Taiwon kanssa.
Taiwo pelasi Nigerian maajoukkueessa 53 A-maaottelua ja teki viisi maalia vuosina 2004–2012. Hän edusti Nigeriaa Afrikan-mestaruuskilpailuissa 2006, 2008 ja 2010 sekä MM-kilpailuissa 2010. Taiwo saavutti AM-pronssia vuosina 2006 ja 2010.
Marseille
Milan
Nigerian maajoukkue
Jonathan Phillips
Jonathan Phillips (s. 5. syyskuuta 1963) on brittiläinen näyttelijä, joka tunnetaan parhaiten roolistaan 2. perämiehenä Charles Lightollerina vuoden 1997 "Titanic"-elokuvassa. Hän esiintyi myös draamasarjassa Midsomerin murhat. Vuonna 2012 hän esiintyi tv-sarjassa I Shouldn't Be Alive David Huntin roolissa ja esitti pääosaa Hunted-tv-sarjoissa, jotka näytettiin BBC Onella ja HBOlla. Hän näyttelee DI 'Evertt'iä, paheellistunutta poliisia. Hänet tunnetaan myös nimellä "Johnny Phillips". vuonna 2013 hän näytteli tv-sarjassa Death in Paradise.
Terence Fisher
Terence Roland "Terry" Fisher (23. helmikuuta 1904 – 18. kesäkuuta 1980) oli brittiläinen elokuvaohjaaja. Hän erikoistui kauhuelokuviin Hammer Film Productionsille työskennellessään ja hänestä tuli yhtiön merkittävimpiä ohjaajia.
Terence Fisher syntyi Lontoon Maida Valessa, Englannissa. Hän toimi elokuvaleikkaajana vuodesta 1936 vuoteen 1947. Fisher ryhtyi elokuvaohjaajaksi vuonna 1948. Hänen ensimmäinen ohjauksensa on "A Song for Tomorrow" (1948). Fisherin ensimmäinen merkittävä ohjaustyö oli kauhuelokuva "Frankensteinin kirous" (1957), joka käynnisti Hammerin pitkän kauhuelokuvakauden ja teki brittiläisnäyttelijöistä Peter Cushingista ja Christopher Leestä sen ajan johtavimmat kauhunäyttelijät. Fisher ohjasi muitakin kauhuklassikkojen sovituksia: "Dracula" (1958), "Baskervillen koira" (1959) ja "Muumion kosto" (1959). Peter Cushingista ja Christopher Leestä tuli Fisherin luottonäyttelijöitä; Fisher ohjasi Cushingia 14 elokuvassa ja Leetä 12 elokuvassa.
Fisher ohjasi myös "Draculan" (1958) kaksi seuraavaa jatko-osaa "The Brides of Dracula" (1960) ja "Dracula – pimeyden ruhtinas" (1966) sekä "Frankensteinin kirouksen" (1957) neljä jatko-osaa: "Frankensteinin kosto" (1958), "Frankenstein vangitsi sielun" (1967), "Frankenstein on tuhottava" (1969) ja "Frankenstein ja vampyyrin kosto" (1973). Hänen piti ohjata Hammerin Dracula-sarjan neljännen osan "Dracula on noussut haudastaan" (1968), mutta joutui vakavaan auto-onnettomuuteen. Hänet jouduttiin korvaamaan Freddie Francisilla.
Fisher oli kova tupakoitsija ja hän kärsi alkoholismista, joka vaikeutti häntä löytämään töitä loppu-urallaan. Terence Fisher kuoli sydäninfarktiin 76-vuotiaana 18. kesäkuuta vuonna 1980 Lontoon Twickenhamissa. Terence Fisher on ollut vaikutteena Tim Burtonille, Peter Jacksonille, George Lucasille ja Martin Scorseselle.
Tahar el-Khalej
Tahar el-Khalej (, s. 16. kesäkuuta 1968 Marrakech) on marokkolainen entinen puolustaja.
El-Khalej edusti kotimaassaan neljän kauden verran Kawkab Marrakechia, josta hän siirtyi Portugaliin vuonna 1994. El-Khalej edusti aluksi UD Leiria ja sittemmin Benficaa, josta hän siirtyi kesken kauden maaliskuussa 2000 Englantiin Southamptoniin. El-Khalej päätti uransa Charltonissa vuonna 2003.
El-Khalej kuului myös Marokon maajoukkueeseen vuosien 1994 ja 1998 MM-kisossa.
Juan Guillermo Castillo
Juan Guillermo Castillo Iriart (s. 17. huhtikuuta 1978 Durazno, Uruguay) on uruguaylainen jalkapallomaalivahti. Hän edustaa tällä hetkellä kolumbialaista Deportivo Calia.
Castillo siirtyi tammikuussa 2008 kaksivuotisella sopimuksella brasilialaiseen Botafogoon. Loukattuaan polvensa hän menetti yli puolet kaudesta 2008 ja palasi takaisin vasta seuraavan kauden alussa 24. toukokuuta 2009. Samalla viikolla hän sai myös kutsun Uruguayn maajoukkueeseen vuoden 2010 MM-karsintaotteluihin Brasiliaa ja Venezuelaa vastaan.
Pelota kesäolympialaisissa 1992
Vuonna 1992 kesäolympialaisissa pelota järjestettiin näytöslajina 25. heinäkuuta – 5. elokuuta 1992 La Vall d'Hebronissa. Tämä oli kolmas ja toistaiseksi viimeinen kerta kun pelota oli mukana olympialaisten ohjelmassa näytöslajina. Tapahtumia oli kymmenen. Vaikka pelotasta jaettiin mitalit, ne eivät olleet virallisia olympiamitaleja.
Željko Obradović
Želimir “Željko” Obradović (s. 9. maaliskuuta 1960 Čačak, Jugoslavia) on serbialainen kilpauransa lopettanut koripalloilija, joka on pelaajauransa jälkeen toiminut koripallovalmentajana.
Obradović aloitti pelaajauransa kotikaupungin KK Borac Čačakissa, josta hän siirtyi KK Partizaniin. Hän lopetti pelaajauransa vuonna 1991. Obradović aloitti valmentamisen Partizanissa, jonka hän valmensi heti Euroliiga-mestariksi. Kaudeksi 1993–1994 Obradović siirtyi Joventut Badalonan valmentajaksi ja voitti seurassa Euroliigan mestaruuden. Yhden kauden jälkeen hänestä tuli Real Madrid Balonceston päävalmentaja. Myös tällöin hän voitti Euroliigan mestaruuden. Vuonna 1995 Obradović toimi Jugoslavian koripallomaajoukkueen apuvalmentajana, mutta vuotta myöhemmin hänestä tuli maajoukkueen päävalmentaja. Obradović valmensi Real Madridia vuoteen 1997 saakka, jonka jälkeen hänestä tuli Pallacanestro Trevison päävalmentaja. Hän valmensi joukkuetta kaksi kautta ja voitti jälkimmäisellä kaudella Saporta Cupin. Vuodesta 1999 lähtien Obradović toimi Panathinaikosin päävalmentajana. Hän voitti seurassa vuosien 2000, 2002, 2007 ja 2009 Euroliigan mestaruuden. Kesällä 2010 Obradović teki Panathinaikosin kanssa kaksivuotisen jatkosopimuksen. Hän ilmoitti kesällä 2012 lopettavansa seuran valmentamisen. Kauden tauon jälkeen Obradović jatkoi valmentamista ja teki sopimuksen turkkilaisen Fenerbahçen kanssa.
Obradović edusti Jugoslavian koripallomaajoukkuetta vuoden 1988 olympialaisissa, joissa maa saavutti hopeaa. Maa hävisi loppuottelun Neuvostoliitolle Obradovićin tehtyä kuusi pistettä. Lisäksi hän voitti kultaa vuoden 1990 MM-kisoissa. Valmentajana Obradovic on saavuttanut olympiahopeaa, maailmanmestaruuden sekä EM-kultaa ja -pronssia.
Luettelo videopelissä Grand Theft Auto: Liberty City Stories esiintyvistä kappaleista
Tässä on luettelo -pelin soundtrackeista ja musiikeista.
DJ: Sergio Boccino
Tyyli:Ooppera
Musiikit:
DJ: Reni Wassulmaier 
Tyyli: Italo Disco
Musiikit:
DJ: Michael Hunt
Tyyli: Kevyt Rock
Musiikit:
----
DJ: Natalee Walsh Davis
Tyyli: Dancehall
Musiikit:DJ: DJ Clue
Tyyli: Hip-Hop, Räppi
Musiikit:
DJs: Cliff Lane and Andee
Tyyli: Pop
Musiikit:
DJs: MC Codebreaker and DJ Timecode
Tyyli:Drum & Bass & Breakcore Musiikit:
DJ: Panjit Gavaskar 
Tyyli: Intialainen/Arabialainen musiikki
Musiikit:
DJ: Boy Sanchez
Tyyli: -
Musiikit:
Ari Kantor
Ari Kantor (s. 18. heinäkuuta 1964 Helsinki) on korkeimman oikeuden tuomari ja oikeusneuvos. Tässä virassa hän on toiminut 1. toukokuuta 2010 lukien.
Kantor on valmistunut oikeustieteen kandidaatiksi vuonna 1990. Varatuomarin arvon hän sai 1993. Ennen nimitystään oikeusneuvokseksi hän toimi asianajajana ja osakkaana Asianajotoimisto Merilampi Oy:ssä. Asianajajan työssään hän tuli tunnetuksi erityisesti talousrikoksiin liittyvästä osaamisesta.
Keväällä 2008 Kantor sai Suomen Asianajajaliitolta huomautuksen hyvän asianajotavan vastaisesta menettelystä, koska hänen laskunsa olivat riittämättömästi eriteltyjä. Hänet tunnettiin poikkeuksellisen suurista, usean sadantuhannen euron asianajolaskuistaan.
Skeptics Apocalypse
Skeptics Apocalypse on speed metal-yhtye Agent Steelin vuonna 1985 julkaistu debyyttialbumi, jonka julkaisi Combat Records. Century Media julkaisi albumin uudelleen vuonna 1999 kahden bonuskappaleen kanssa.
Noureddine Naybet
Noureddine Naybet (, s. 10. helmikuuta 1970 Casablanca) on marokkolainen entinen puolustaja.
Naybet aloitti ammattilaisuransa Wydad Casablancassa, jossa hän saavutti muun muassa kolme Marokon mestaruutta vuosina 1990, 1991 ja 1993, sekä Afrikan Mestarien liigan vuonna 1992. Menestys vuosien jälkeen Naybet siirtyi yhdeksi kaudeksi Ranskaan Nantesiin, jossa hän oli joukkueen yksi vakiopuolustajista. Kauden päätteeksi edessä oli siirtyminen Portugaliin, jossa Naybet pelasi Sportingissa kaksi kautta voittaen toisella kaudellaan Portugalin cupin.
Kesällä 1996 Naybet siirtyi Espanjaan Deportivoon, jossa hän nousi joukkueen yhdeksi tärkeimmistä puolustajista. Deportivo menestyi myös varsin hyvin kotimaan sarjassa, jonka myötä Naybet oli voittamassa Espanjan supercupin kahdesti, sekä kerran Espanjan mestaruuden. Lisäksi joukkue menestyi kohtuullisesti Eurokentillä, muun muassa Mestarien liigan kaudella 2003-2004 Deportivo ylsi välieriin asti, jossa joukkue kuitenkin hävisi Portolle. Naybet pelasi yhteensä kahdeksan kauden ajan Deportivossa, josta hän siirtyi Englantiin Tottenhamiin elokuussa 2004. Naybet kuului vielä ensimmäisellä kaudellaan joukkueen vakiopuolustajiin, mutta toisella kaudella valmentaja vaihdon myötä hänet pudotettiin vaihtopelaajan rooliin. Naybet myös lopetti uransa kauteen 2005-2006.
Naybet kuului Marokon maajoukkueeseen vuosina 1990-2006 ja pelasi ensimmäisen ottelunsa 9. elokuuta 1990 Tunisiaa vastaan.
Naybet edusti sittemmin maataan neljässä arvokisassa, kuten vuosien 1994 ja 1998 MM-kisossa, sekä 2004 ja 2006 Afrikan kisoissa. Hän oli voittamassa Afrikan mestaruus hopeaa vuoden 2004 Afrikan kisoissa, jossa Marokko hävisi loppuottelussa Tunisialle.
Maajoukkueuransa aikana Naybet pelasi yhteensä 115 ottelua, joissa hän onnistui kahdesti maalinteossa.
Mad Locust Rising
Mad Locust Rising on speed metal-yhtye Agent Steelin vuonna 1986 julkaistu EP-levy. Levyn julkaisivat Combat Records Yhdysvalloissa sekä Music for Nations Euroopassa. Century Media julkaisi albumin uudelleen vuonna 1999.
Linnavuori (Buda)
Linnavuori ("Várhegy") on ylätasanko ja alue Unkarin pääkaupungissa Budapestissa. Vuoren laella on linnoituksia ja valtava palatsi, ja sen rinteillä on Budan alue.
Linnavuoren ensimmäisen asutuksen tuhosivat mongolit vuonna 1241. Sen jälkeen Béla IV vahvisti kaupungin puolustusta, rakensi linnan, ja asukkaat rakensivat sen ympärille uudet asumukset. 1500-luvun alkupuolella Buda oli kautta Euroopan tunnettu renessanssioppineisuuden keskuksena. Turkkilaiset valtasivat kuitenkin linnan 1541, ja miehitys jatkui vuoteen 1686. Tuo aika oli Budan rappion aikaa. Linna hylättiin ja asukkaat pakenivat. Kirkoista vietiin omaisuus, ja ne muutettiin moskeijoiksi. Turkkilaiset kuitenkin rakensivat kylpylöitä, jotka ovat edelleen matkailijoiden suosimia nähtävyyksiä. Kun turkkilaiset karkotettiin, alkoi Budan hidas toipuminen. Itävaltalaiset hallitsijat rakensivat alueen kokonaan barokkityyliin, mihin sen nykyinen viehätys perustuu. Koko alue tuhoutui lähes täysin 1945, kun saksalaiset ja venäläiset taistelivat vuorella.
Vuoren ulkonäkö on vuosisatojen kuluessa muuttunut, mutta kadut noudattavat osin yhä keskiaikaisia reittejä. Alueelle voi maksutta ajaa henkilöautolla vain puoleksi tunniksi, pitemmistä oleskeluista joutuu pois lähtiessä maksamaan.
Luettelo Suomen sisävesien suurimmista saarista
Tämä artikkeli on luettelo Suomen sisävesien suurimmista saarista. Mukana taulukossa on järvien ja jokien sata suurinta saarta.
Arktiset aromit
Arktiset Aromit ry on luonnontuotealan (luonnonmarjat, metsäsienet, luonnonyrtit ja erikoisluonnontuotteet) valtakunnallinen toimialajärjestö, joka toiminnallaan edistää luonnontuotteiden talteenottoa, jatkojalostusta ja käyttöä sekä parantaa luonnontuotteiden arvostusta kotimaassa ja kansainvälisesti.
Arktiset Aromit ry on perustettu vuonna 1993. Sääntöjensä mukaan yhdistys voi ottaa jäsenikseen sekä henkilö-, yritys- että yhteisöjäseniä. Yhdistys harjoittaa luonnontuotteisiin liittyvää tiedotustoimintaa, valmistaa ja välittää koulutusmateriaalia, toteuttaa valtakunnallisia kampanjoita, järjestää koulutusta, seuraa alan kehitystä kotimaassa ja kansainvälisesti, toteuttaa hankkeita ja tekee aloitteita alan toimintaedellytysten parantamiseksi. Yhdistys myös avustaa alan toimijoita yhteistyötahojen löytämisessä.
Yhdistyksen hankkeita rahoittavat Maa- ja metsätalousministeriö, alan yritykset, kunnat ja maakuntien liitot.
Yhdistystä perustamassa oli luonnontuotekauppaa harjoittavia yrittäjiä, luonnontuotteiden jatkojalostajia sekä alan tutkijoita ja kehittäjiä eri puolelta Suomea. Yhdistyksen toimipaikka on Suomussalmella.
Yhdistys on käynnistänyt koulujen kanssa yhteistyössä koulumarjakuukauden, jonka suojelijana on maatalousministeri Sirkka-Liisa Anttila. Vuonna 2006 se käynnisti puoli vuotta kestäneen Laatua Luonnosta -hankkeen, jonka aikana valmisteltiin yhteistyössä Eviran kanssa ostolomake käytettäväksi luonnontuotteiden ostotoiminnassa, laadittiin tiedotteita hygieniakäytännöstä luonnontuotteita poimittaessa ja laadittiin Luonnontuotteiden laatu- ja hygieniaopas. Yhdistys on valmistanut myös Ulkomaisille marjojen ja sienten poimijoille on laadittu englannin-, venäjän- ja thaikieliset poimintaesitteet. Yhdistys valitsee vuosittain vuoden sienen.
SJP NYC
SJP NYC on Sarah Jessica Parkerin lanseeraama tuoksu. Se on sekoitus mm. metsämansikkaa ja vanilijaa. Parker on kertonut tuoksun inspiraationa olleen Sinkkuelämää-tv-sarjan ja -elokuvien Carrie Bradshaw- hahmo.
Pomatoschistus
Pomatoschistus on tokkojen suku, johon kuuluvat seuraavat lajit:
Arthur Boka
Arthur Etienne Boka (s. 2. huhtikuuta 1983 Abidjan) on norsunluurannikkolainen jalkapalloilija, pelipaikaltaan vasen laitapuolustaja. Hän on pelannut seuratasolla muun muassa Belgiassa, Ranskassa, Saksassa ja Espanjassa. Norsunluurannikon maajoukkueessa hän on pelannut 87 ottelua ja tehnyt yhden maalin.
Rachid Neqrouz
Rachid Neqrouz (, s. 10. huhtikuuta 1972 Ksar es Souk) on marokkolainen entinen puolustaja. Hän pelasi Marokon maajoukkueessa yhteensä 52 maaottelua ja edusti maataan vuosien 1994 ja 1998 MM-kisossa.
Neqrouz siirtyi jo 22-vuotiaana pelaamaan Eurooppaan ammattilaiseksi ja vietti aluksi kolme ja puolivuotta Sveitsissä Young Boysin joukkueessa. Sittemmin hän siirtyi syksyllä 1997 Italiaan Bariin, jossa Neqrouz pelasi kuusi kautta päättäen uransa kauteen 2002-2003.